Arturo Gradolí parlarà a la Casa de Cultura sobre “Intel·ligència artificial i futur”
2025-07-24

La Casa de Cultura de Burjassot, dins de les activitats d’animació lectora i foment de la lectura programades el mes de maig, acollirà la conferencia “Intel·ligència artificial i futur”. La conferència, impartida per Arturo Gradolí, tindrà lloc el divendres 10 de maig a les 19 hores a la Sala d’Audiovisuals del citat espai municipal.

Informàtic de la Universitat Politècnica de València, Filòsof i Màster en Història de la Ciència i Comunicació Científica per la Universitat de València, Gradolí està molt compromés amb els drets humans, l’ètica, la RSE i el desenvolupament sostenible. A més, és l’autor del blog neorofilosofia.com, sobre filosofia i ciència i del llibre “Inteligencia Artificial y Desempleo Tecnológico. La cosa”.

Aquest llibre, de ciència, tecnologia i filosofia, transporta amb rigor, des del passat dels primers filòsofs fins a la intel·ligència artificial i va ser presentat en la pròpia Casa de Cultura l’any passat.

Arturo Gradolí està actualment doctorant-se en estudis històrics i socials sobre ciència i tecnologia.